
PREFACE. 


THE  following  poem,  which  is  now  for  the  first 
time  printed,  from  MS.  Sloane  1986  (a  small 
manuscript  on  vellum,  of  the  fourteenth  century), 
is  perhaps  one  of  the  most  singular  relics  of  the 
kind  that  could  have  been  placed  before  the  notice 
of  the  antiquarian  reader.  In  style  of  com- 
position it  is  very  similar  to  the  curious  poem 
which  I  printed  some  time  since  in  my  "  Early 
History  of  Freemasonry  in  England," — in  fact, 
so  much  so,  that  I  am  almost  inclined  to  think, 
on  comparing  the  two  together,  that  they  may 
possibly  be  the  work  of  one  writer.  The  same 
language,  and  in  some  instances  the  same  phrases, 
may  be  distinctly  traced. 

Immediately  following  this  poem,  in  the  same 
manuscript,  is  another,  in  the  same  hand,  en- 
titled "  Liber  Cocorum,"  a  poem  on  the  science 
of  cookery  as  practised  by  our  ancestors  in  the 
fourteenth  century.  It  is  curious  in  its  way,  and 
I  would  suggest  to  some  one  who  possesses  suf- 
ficient leisure  for  the  task,  that  a  collection  of 


Vlll 


early  tracts  on  cookery,  including  this,  would  be 
a  curious  and  even  valuable  addition  to  archaeo- 
logical literature.  Those  who  are  engaged  in 
researches  of  this  nature,  frequently  feel  a  diffi- 
culty in  ascertaining  the  precise  meaning  of  early 
technical  terms  in  the  various  arts  and  sciences  ; 
the  inconvenience  of  which  would  at  least  be  con- 
siderably decreased  by  compilations  of  the  kind 
just  mentioned. 

J.  0.  H. 


THE  BOKE  OF  CURTASYE. 


HERE  BEGYNNETHE  THE  FIRST  BOKE  OF 
CURTASYE. 


Qwoso  wylle  of  curtasy  lere, 

In  this  boke  he  may  hit  here; 

Yf  thow  be  gentylmon,  3omon,  or  knave, 

The  nedis  nurture  for  to  have. 

Whenne  thou  comes  to  a  lordis  3ate, 

The  porter  thou  shalle  fynde  therate; 

Take  hym  thow  shalt  thy  wepyn  tho, 

And  aske  hym  leve  in  to  go, 

To  speke  with  lorde,  lady,  squyer,  or  grome, 

Ther  to  the  nedys  to  take  the  tome; 

ffor  yf  he  be  of  logh  degre, 

Than  hym  falles  to  come  to  the; 

Yf  he  be  gentylmon  of  kynne, 

The  porter  wille  lede  the  to  hym. 

When  thow  come  tho  halle  dor  to,  15 

Do  of  thy  hode,  thy  gloves  also; 

Yf  tho  halle  be  at  the  furst  mete,  . 

This  lessoun  loke  thou  no5t  fo^ete, 

The  stuard,  countroller,  and  tresurere, 

Sittand  at  de  deshe,  thou  haylse  in  fere.  20 

Within  the  halle  sett  on  ayther  side, 

Sitten  other  gentylmen  as  falle  that  tyde; 

Enclyne  the  fayre  to  horn  also, 

ffirst  to  the  ry3ht  honde  thou  shalle  go, 

Sitthen  to  the  left  bond  thy  negh  thou  cast,        25 

To  horn  thou  bogh  withouten  wrast; 

Take  hede  to  3omon  on  thy  ryght  honde, 

And  sithen  byfore  the  serene  thou  stonde, 

In  myddys  the  halle  opon  the  flore, 

Whille  marshalle  or  ussher  come  fro  the  dore,     30 

And  bydde  the  sitte  or  to  borde  the  lede. 

Be  stabulle  of  chere  for  menske,  y  rede; 

Yf  he  the  sette  at  gentilmonnes  borde, 

Loke  thou  be  hynde  and  lytulle  of  worde. 

Pare  thy  brede  and  kerne  in  two,  35 

Tho  over  crust  tho  nether  fro; 

In  fowre  thou  kutt  tho  over  dole, 

Sett  horn  togedur  as  hit  where  hole; 

Sithen  kutt  tho  nether  crust  in  thre, 

And  turne  hit  downe,  lerne  this  at  me.  40 

And  lay  thy  trenchour  the  before, 

And  sitt  upry3ht  for  any  sore. 

Spare  brede  or  wyne,  drynke  or  ale, 

To  thy  messe  of  kochyne  be  sett  in  sale; 

Lest  men  sayne  thou  art  honge  betene,  45 

Or  ellis  a  gloten  that  alle  men  wytene. 

Loke  thy  naylys  ben  clene  in  blythe, 

Lest  thy  felaghe  lothe  ther  wyth. 

Byt  not  on  thy  brede  and  lay  hit  doun, 

That  is  no  curtesye  to  use  in  towne;  50 

But  breke  as  myche  as  thou  wylle  ete, 

The  remelant  to  pore  thou  shalle  lete. 

In  peese  thou  ete,  and  ever  eschewe 

To  flyte  at  borde,  that  may  the  rewe; 

If  thou  make  mawes  on  any  wyse,  55 

A  velany  thou  kacches  or  ever  thou  rise. 

Let  never  thy  cheke  be  made  to  grete, 

With  morselle  of  brede  that  thou  shalle  ete ; 

An  apys  mow  men  sayne  he  makes, 

That  brede  and  fleshe  in  hys  eheke  bakes.  GO 

Yf  any  manne  speke  that  tyme  to  the, 

And  thou  schalle  onsware,  hit  wille  not  be, 

But  waloande  and  abyde  thou  most, 

That  is  a  schame  for  alle  the  host. 

On  bothe  halfe  thy  mouthe,  yf  that  thou  ete,       65 

Mony  a  skorne  shalle  thou  gete. 

Thou  shalle  not  lai^he  ne  speke  no  thyng, 

Whille  thi  mouthe  be  fulle  of  mete  or  drynke ; 

Ne  suppe  not  with  grete  sowndyng, 

Nother  potage  ne  other  thyng.  70 

Let  not  thi  spone  stond  in  thy  dysche, 

Whether  thou  be  served  with  fleshe  or  fische  j 

Ne  lay  hit  not  on  thy  dishe  syde, 

But  dense  hit  honestly  withouten  pride. 

Loke  no  browyng  on  thy  fynger  pore,  75 

Befoule  the  clothe  the  before. 

In  thi  dysche  yf  thou  wete  thy  brede, 

Loke  therof  that  no3t  be  lede, 

To  cast  agayne  thy  dysche  into, 

Thou  art  unhynde  yf  thou  do  so.  so 

Drye  thy  niouthe  ay  wele  and  fynde, 

When  thou  shalle  drynke  other  ale  or  wyne. 

Ne  calle  thou  no3t  a  dysche  a3ayne, 

That  ys  take  fro  the  borde  in  playne; 

3if  thou  spit  on  the  borde  or  elle  opone,  85 

Thou  shalle  be  holden  an  uncurtayse  mon; 

Yy  thy  nowne  dogge  thou  scrape  or  clawe, 

That  is  holden  a  vyse  emong  men  knawe; 

Yf  thy  nose  thou  dense,  as  may  befalle, 

Loke  thy  honde  thou  dense  wythalle,  90 

Prively  with  skyrt  do  hit  away, 

Or  ellis  thurgh  thi  tepet  that  is  so  gay. 

Clense  not  thi  tethe  at  mete  sittande, 

With  knyfe  ne  stre,  styk  ne  wande. 

While  thou  holdes  mete  in  mouthe,  be  war         95 

To  drynke,  that  is  anhonest  char, 

And  also  fysike  forbedes  hit, 

And  sais  thou  may  be  choket  at  that  byt; 

Yf  hit  go  thy  wrang  throte  into, 

And  stappe  thy  wynde,  thou  art  fordo.  100 

Ne  telle  thou  never  at  borde  no  tale, 

To  harme  or  shame  thy  felawe  in  sale ; 

ifor  if  he  then  witholde  his  methe, 

Eftsone  he  wylle  forcast  thi  dethe. 

Whereso  them  sitt  at  mete  in  borde,  105 

Avoide  the  cat  at  on  bare  worde, 

ffor  yf  thou  stroke  cat  other  dogge, 

Thou  art  lyke  an  ape  teyzed  with  a  clogge. 

Also  eschewe,  withouten  stryfe, 

To  foule  the  borde-clothe  with  thy  knyfe ;         110 

Ne  blow  not  on  thy  drynke  ne  mete, 

Nether  for  colde,  nether  for  hete; 

With  mete  ne  bere  thy  knyfe  to  mowthe, 

Whether  thou  be  sett  be  strong  or  couthe; 

Ne  with  tho  borde  do  the  thi  tethe  thou  wype,  115 

Ne  thy  nyen  that  rennen  rede  as  may  betyde. 

Yf  thou  sitt  by  a  ry3ht  good  manne, 

This  lessoun  loke  thou  thenke  apone. 

Undur  his  the3gh  thy  kne  not  pit, 

Thou  ar  fulle  lewed,  yf  thou  dose  hit;  120 

Ne  bacwarde  sittande  gyf  no3t  thy  cupe, 

Nother  to  drynke,  nother  to  suppe. 

Bidde  thi  frende  take  cuppe  and  drynke, 

That  is  holden  an  honest  thyng. 

Lene  not  on  elbowe  at  thy  mete,  125 

Nother  for  colde  ne  for  hete; 

Dip  not  thi  thombe  thy  drynke  into, 

Thou  art  uncurtayse  yf  thou  hit  do; 

In  salt-saler  yf  that  thou  pit, 

Other  fisshe  or  flesshe  that  men  may  wyt,          130 

That  is  a  vyce  as  men  me  telles, 

And  gret  wonder  hit  most  be  elles. 

After  mete  when  thou  shalt  wasshe, 

Spitt  not  in  basyn  ne  water  thou  dasskc; 

Ne  spit  not  lorely  for  no  kyn  mede,  135 

Before  no  mon  of  God  for  drede. 

Whosoever  despise  this  lessoun  ryjt, 

At  borde  to  sitt  he  hase  no  myjt; 

Here  endys  now  our  fyrst  talkyng, 

Crist  graunt  us  alle  his  dere  blessyng  !  140 

HERE  ENDITHE  THE  [FIRST]  BOKE  OF  CURTASYE. 

THE  SECONDS  BOKE. 


YFF  that  thou  be  a  3ong  enfaunt, 

And  thenke  tho  scoles  for  to  haunt, 

This  lessoun  schulle  thy  maister  the  merke, 

Cros  Crist  the  spede  in  alle  thi  werke; 

Sytthen  thy  Pater  Noster  he  wille  the  teche,     145 

As  Cristes  owne  postles  con  preche; 

After  thy  Ave  Maria  and  tin  Crede, 

That  shalle  the  save  at  dome  of  drede; 

Thenne  aftur  to  blesse  the  with  the  Trinite, 

In  nomine  Patris  teche  he  wille  the;  150 

Then  with  Marke,  Mathew,  Luke,  and  Jon, 

With  the  pro  cruce  and  the  hegh  name; 

To  shryve  the  in  general  thou  schalle  lere, 

Thy  confiteor  and  miser eatur  in  fere; 

To  seche  the  kyngdam  of  God,  my  chylde,         155 

Thereto  y  rede  thou  be  not  wylde. 

Therfore  worschip  God,  bothe  olde  and  3ong, 

To  be  in  body  and  soule  y-liche  strong. 

When  thou  comes  to  the  churche  dore, 

Take  the  haly  water  stondand  on  flore  ;  160 

Rede  or  synge  or  byd  prayeris 

To  Crist,  for  alle  thy  Crysten  ferys ; 

Be  curtayse  to  God,  and  knele  doun 

On  botlie  knees  with  grete  devocioun. 

To  mon  thou  shalle  knele  opon  the  toun,  165 

The  tother  to  thyself  thou  halde  alone. 

When  thou  ministers  at  the  hegh  autere, 

With  bothe  hondes  thou  serve  tho  prest  in  fere, 

The  ton  to  stabulle,  the  tother 

Lest  thou  fayle,  my  dere  brother.  170 

Another  curtasye  y  wylle  the  teche, 

Thy  fadur  and  modur,  with  mylde  speche, 

Thou  worschip  and  serve  with  alle  thy  my3t, 

That  thou  dwelle  the  lengur  in  erthely  lyyt. 

To  another  man  do  no  more  amys,  175 

Then  thou  woldys  be  done  of  hym  and  hys, 

So  Crist  thou  pleses,  and  gets  the  love 

Of  menne  and  God  that  syttes  above. 

Be  not  to  meke,  but  in  mene  the  holde, 

ffor  ellis  a  fole  thou  wylle  be  tolde.  iso 

He  that  to  ry3twysnes  wylle  enclyne, 

As  holy  wry3t  says  us  wele  and  fyne, 

His  sede  schalle  never  go  seche  nor  brede, 

Ne  suffur  of  mon  no  shames  dede. 

To  forgyf  thou  shalle  the  hast,  is5 

To  venjaunce  loke  thou  come  on  last; 

Draw  the  to  pese  with  alle  thy  strengthe. 

ffro  stryf  and  bate  draw  the  on  lengthe. 

Yf  mon  aske  the  good  for  Goddys  sake, 

And  the  wont  thyng  wherof  to  take,  190 

Gyf  hym  bone  wordys  on  fayre  manere, 

With  glad  semblaint  and  pure  good  cher. 

Also  of  service  thou  shalle  be  fre 

To  every  mon  in  hys  degre. 

Thou  schalle  never  lose  for  to  be  kynde,  195 

That  on  fo^ets  another  hase  in  mynde. 

Yf  any  man  have  part  with  the  in  gyft, 

With  hym  thou  make  an  even  skyft ; 

Let  hit  not  henge  in  honde  for  glose, 

Thou  art  uncurtayse  yf  thou  hyt  dose.  200 

To  sayntes  yf  thou  thy  gate  hase  hy3t, 

Thou  schalle  fulfylle  hit  with  alle  thy  my3t, 

Lest  God  the  stryk  with  grete  venjaunce, 

And  pyt  the  into  sore  penaunce. 

Leve  not  alle  men  that  speke  the  fayre,  205 

Whether  that  hit  ben  comyns,  burges,  or  mayr; 

In  swete  wordis  the  nedder  was  closet, 

Disseyvaunt  ever  and  mysloset ; 

Therfore  thou  art  of  Adams  blode, 

With  wordis  be  ware,  but  thou  be  wode :  210 

A  short  worde  is  comynly  sothe, 

That  first  slydes  fro  monnes  tothe. 

Loke  lyjer  never  that  thou  become, 

Kepe  thys  worde  for  alle  and  somme. 

Lawje  not  to  of[t]  for  no  solace,  215 

ffor  no  kyn  myrth  that  any  man  mase ; 

Who  lawes  alle  that  men  may  se, 

A  schrew  or  a  fole  hym  semes  to  be. 

Thre  enmys  in  thys  world  ther  are, 

That  coveytene  alle  men  to  for-fare, —  220 

The  devel,  the  flesshe,  the  worlde  also, 

That  wyrken  mankynde  ful  mykyl  wo : 

Yf  thou  may  strye  these  thre  enmys, 

Thou  may  be  secur  of  hevene  blys. 

Also,  my  chylde,  agaynes  thy  lorde  220 

Loke  thou  stryfe  with  no  kyn  worde, 

Ne  wajour  non  with  hym  thou  lay, 

Ne  at  the  dyces  with  him  to  play. 

Hym  that  thou  knawes  of  gretter  state, 

Be  not  hys  felaw  in  rest  ne  bate.  230 

5if  thou  be  stad  in  strange  contre, 

Enserche  no  fyr  then  falle  to  the, 

Ne  take  no  more  to  do  on  honde, 

Then  thou  may  hafe  menske  of  alle  in  londe. 

3if  thou  se  any  mon  fal  by  strete,  235 

Lawegh  not  therat  in  drye  ne  wete, 

But  helpe  hym  up  with  all  thy  myjt, 

As  Seynt  Ambrose  the  teches  ry3t : 

Thou  that  stondys  so  sure  on  sete, 

Ware  lest  thy  hede  falle  to  thy  fete.  240 

My  chylde,  yf  thou  stonde  at  tho  masse, 

Ac  undurstondis  bothe  more  and  lasse, 

Yf  tho  prest  rede  not  at  thy  wylle, 

Repreve  hym  nojt,  but  holde  the  stylle. 

To  any  wy3t  thy  counselle  yf  thou  schewe,       215 

Be  war  that  he  be  not  a  schrewe, 

Lest  he  disclaundyr  the  with  tong, 

Amonge  alle  men,  bothe  olde  and  jong. 

Bekenyng  fynguryng  non  thou  use, 

And  pryve  rownyng  loke  thou  refuse.  2."»n 

Yf  thou  mete  kny5t,  3omon,  or  knave, 

llalys  hym  anon,   "  Syre,  God  3ou  save." 

Yf  he  speke  fyrst  opon  the  pore, 

Onsware  hym  gladly  withouten  more. 

Go  not  forthe  as  a  dombe  freke,  255 

Syn  God  has  left  the  tonge  to  speke ; 

Lest  menne  sey  be  sibbe  or  couthe, 

3ond  is  a  mon  withouten  mouthe. 

Speke  never  unhonestly  of  woman  kynde, 

Ne  let  hit  never  renne  in  thy  mynde;  260 

The  boke  hym  calle  a  chorle  of  chere, 

That  vylany  spekes  be  wemen  sere: 

ffor  alle  we  ben  of  wymmen  borne, 

And  oure  fadurs  us  beforne  ; 

Therfor  hit  is  a  unhonest  thyng  265 

To  speke  of  hem  in  any  hething. 

Also  a  wyfe  be  falle  of  ry3t, 

To  worschyp  hyr  husbonde  bothe  day  and  ny3t, 

To  his  byddyng  be  obediente, 

And  hym  to  serve  withouten  offence.  270 

Yf  two  brether  be  at  debate, 

Loke  nother  thou  forther  in  hor  hate, 

But  helpe  to  staunche  horn  of  malice, 

Then  thou  art  frende  to  bothe  i-wys. 

jif  thou  go  with  another  at  tho  gate,  275 

And  36  be  bothe  of  on  astate, 

Be  curtasye  and  let  hym  have  the  way, 

That  is  no  vylany e,  as  men  me  say; 

And  he  be  comen  of  gret  kynraden, 

Go  no  before  thawgh  thou  be  beden ;  280 

And  yf  that  he  thy  maystur  be, 

Go  not  before,  for  curtase, 

Nother  in  fylde,  wode,  nother  launde, 

Ne  even  hym  with,  but  he  commaunde. 

Yf  thou  schalle  on  pilgrimage  go,  28.5 

Be  not  the  thryd  felaw  for  wele  ne  wo ; 

Thre  oxen  in  plowgh  may  never  wel  drawe, 

Nother  be  craft,  ryjt,  ne  lawe. 

3if  thou  be  profert  to  drynk  of  cup, 

Drynke  not  al  of,  ne  no  way  sup  ;  2W 

Drynk  menskely  and  gyf  agayne, 

That  is  a  curtasye,  to  speke  in  playne. 

In  bedde  yf  thou  falle  herberet  to  be, 

With  felawe,  maystur,  or  her  degre, 

Thou  shalt  enquer  be  curtasye  295 

In  what  part  of  the  bedde  he  wylle  lye; 

Be  honest  and  lye  thou  fer  hym  fro, 

Thou  art  not  wyse  but  thou  do  so. 

With  woso  menne,  bothe  fer  and  negh, 

The  falle  to  go,  loke  thou  be  slegh  300 

To  aske  his  nome  and  qweche  he  be, 

Whidur  he  will  kepe  welle  thes  thre. 

With  freres  on  pilgrimage  yf  that  thou  go, 

That  thei  will  3yme  wilne  thou  also, 

Als  on  nyjt  thou  take  thy  rest,  :nv, 

And  byde  the  day  as  tru  mannes  gest. 

In  no  kyn  house  that  rede-mon  is, 

Ne  womon  of  tho  same  colour  y-wys, 

Take  never  thy  innes  for  no  kyn  nede, 

ffor  those  be  folke  that  ar  to  drede.  310 

Yf  any  thurgh  sturnes  the  oppose, 

Onswere  hym  mekely  and  make  hym  glose, 

But  glosand  wordy s  that  falsed  is, 

fforsake  and  alle  that  is  omys. 

Also  yf  thou  have  a  lorde,  sis 

And  stondes  byfore  hym  at  the  borde, 

While  that  thou  speke  kepe  well  thy  honde, 

Thy  fete  also  in  pece  let  stonde; 

His  curtase  nede  he  most  breke, 

Stirraunt  fyngurs  too  when  he  shall  speke.        320 

Be  stabulle  of  chere  and  sumwhat  Iy3t, 

Ne  over  alle  wayne  thou  not  thy  sy5t. 

Gase  not  on  walles  with  thy  negh, 

ffyr  ne  negh,  logh  ne  hegh; 

Let  not  the  post  becum  thy  staf,  325 

Lest  thou  be  callet  a  dotet  daf ; 

Ne  delf  thou  never  nose  thyrle 

With  thombe  ne  fyngur,  as  5ong  gyrle; 

Rob  not  thy  arme  ne  no3t  hit  claw, 

Ne  bogh  not  done  thy  hede  to  law;  :r,o 

Whil  any  man  spekes  with  grete  besenes, 

Herken  his  wordis  withouten  distresse. 

By  strete  or  way  yf  thou  shalle  go, 

ffro  thes  two  thynges  thou  kepe  the  fro, — 

Nother  to  harme  chylde  ne  best,  33.5 

With  castyng,  turnyng  west  ne  est ; 

Ne  chaunge  thou  not  in  face  coloure, 

ffor  lyghtnes  of  worde  in  halle  ne  boure; 

Yf  thy  vysage  chaunge  for  nojt, 

Men  say  the  trespas  thou  hase  wro3ght.  340 

Byfore  thy  lorde  ne  mawes  thou  make, 

3if  thou  wyll  curtasie  with  the  take. 

With  hondes  unwasshen  take  never  thy  mete, 

ffro  alle  thes  vices  loke  thou  the  kepe. 

Loke  thou  sytt  and  make  no  stryf,  345 

Where  tho  est  commaundys  or  ellis  tho  wyf. 

Eschewe  the  hejest  place  with  wyn, 

But  thou  be  beden  to  sitt  therm. 

Of  curtasie  here  endis  the  secunde  fyt, 

To  heven  Crist  mot  oure  saules  flyt !  350 


THE  BOKE  OF  CURTASYK.  |  5 


THE  THIRD  BOKE. 


DE  OFFICIAKIIS  IN  GURUS  DOMORUM. 

Now  speke  we  wylle  of  officiers 

Of  court,  and  als  of  her  mestiers. 

ffoure  men  tlier  be  that  jerdis  schall  bere, 

Porter,  marshalle,  stuarde,  usshere; 

The  porter  schalle  have  the  longest  wande,       355 

The  marshalle  a  shorter  schalle  have  in  hande; 

The  ussher  of  chamber  smallest  schalle  have, 

The  stuarde  in  honde  schalle  have  a  state, 

A  fyngur  gret,  two  wharters  long, 

To  reule  the  menne  of  court  ymong.  :wo 


DE  JANITORE. 

THE  porter  falle  to  kepe  tho  jate, 
The  stokkes  with  hym  eiiy  and  late; 
jif  any  manne  hase  in  court  mysgayne, 
To  porter-warde  he  schall  be  tane, 
Ther  to  abyde  the  lordes  wylle, 
What  he  wille  deme  by  ryjtvvys  skylle. 
ffor  wesselle  clothes,  that  no3t  be  solde, 
The  porter  hase  that  warde  in  holdc. 

Of  strangers  also  that  comen  to  court, 

Tho  porter  schall  warne  ther  at  a  worde.  370 

Lyveray  he  base  of  mete  and  drynke, 

And  setts  with  hym  whoso  hym  thynke. 

When  so  ever  tho  lorde  remewe  schalle 

To  castell  til  other  as  hit  may  falle, 

ffor  cariage  the  porter  hors  schall  hyre,  375 

ffoure  pens  a  pece  within  tho  schyre; 

Be  statut  he  schalle  take  that  on  the  day, 

That  is  the  kynges  crye  in  faye. 


DE   MARESCALLO 

Now  of  marschalle  of  halle  wylle  I  spelle, 

And  what  falle  to  hys  offyce  now  wylle  ytelle;  380 

In  absence  of  stuarde  he  shalle  arest 

Whosoever  is  rebelle  in  court  or  fest ; 

jomon,  usshere,  and  grome  also, 

Undur  hym  ar  thes  two: 

Tho  grome  for  fuelle  that  schalle  brenne  385 

In  halle,  chambur,  to  kechyn,  as  I  the  kenne, 

He  shalle  delyver  hit  ilke  a  dele, 

In  halle  make  fyre  at  yche  a  mele ; 

Borde,  trestuls,  and  formes  also, 

The  cupborde  in  his  warde  schalle  go,  MO 

The  dosurs  cortines  to  henge  in  halle, 

Thes  offices  nede  do  he  schalle  ; 

Bryng  in  fyre  on  Alhalawgh  day, 

To  Candulmas  even,  I  dar  welle  say. 

PER  QUANTUM  TEMPUS  ARMIGERI  HABENT 
LIBERATAM  ET  IGNIS  ARDEBIT  IN  AULA. 

So  longe  squiers  lyveres  shalle  hafe,  395 

Of  grome  of  halle  or  ellis  his  knafe  ; 

But  fyre  shalle  brenne  in  halle  at  mete, 

To  cena  Domini  that  men  hase  ete ; 

Ther  brow5t  schalle  be  a  holyn  kene, 

That  sett  schalle  be  in  erber  grene,  400 

And  that  schalle  be  to  Alhalawgh  day, 

And  of  be  skyfted,  as  y  the  say. 

In  halle  marshalle  alle  men  schalle  sett 

After  here  degre,  withouten  lett. 


DE  PINCERNARIO,  PANETARIO,  ET  COCIS  SIBI 
SERVIENTIBUS. 

THE  botelar,  pantrer,  and  cokes  also,  405 

To  hym  ar  servauntes  withouten  mo ; 

Therfore  on  his  3erde  skore  schalle  he 

Alle  messys  in  halle  that  servet  be, 

Commaunde  to  sett  bothe  brede  and  ale 

To  alle  men  that  servet  ben  in  sale ;  410 

To  gentilmen  with  wyne  i-bake, 

Ellis  fayles  tho  service,  y  undertake; 

Iche  messe  at  vjd.  brene  shalle  be, 

At  the  countyng  house  with  other  mene ; 

Yf  tho  koke  wolde  say  that  were  more,  415 

That  is  tho  cause  that  he  hase  hit  in  skore. 


18  THE  BOKE  OF  CURTASYE. 

The  panter  also  yf  he  wolde  stryfe, 

fFor  rewarde  that  sett  schalle  be  be-lyve. 

Whenne  brede  faylys  at  borde  aboute, 

The  marshalle  gares  sett  withouten  doute          420 

More  brede,  that  calde  is  a  rewarde, 

So  shalle  hit  be  prevet  before  stuarde. 


DE  OFFICIO  PINCERNAEII. 

BOTLER  shalle  sett  for  yche  a  messe 

A  pot,  a  lofe,  withouten  distresse; 

Botler,  pantrer,  felawes  ar  ay,  425 

Reken  horn  togedur  fulle  wel  y  may. 

The  marshalle  shalle  herber  alle  men  in  fere, 

That  ben  of  court  of  any  mestere ; 

Save  the  lordys  chambur,  tho  wadrop  to, 

Tho  ussher  of  chambur  schalle  tent  tho  two.      430 


DE  HOSTIARIO  ET  SUIS  SERVIENTIBUS. 

SPEKE  I  wylle  a  lytulle  qwyle 
Of  ussher  of  chambur,  withouten  gyle. 
This  gentylmen,  3omon,  ussher  also, 
Two  gromes  at  tho  lest,  a  page  therto. 

DE  OFFICIO  GARCIONUM. 

GROMES  palettes  shyn  fyle  and  make  litere,       433 

ix.  fote  on  lengthe  without  diswere ; 

vij.  fote  y-wys  hit  shalle  be  brode, 

Wele  watered,  i-wrythen,  be  craft  y-trode. 

Wyspes  drawen  out  at  fete  and  syde, 

Wele  wrethyn  and  turnyd  a3ayne  that  tyde.       440 

On  legh  unsonken  hit  shalle  be  made, 

To  tho  gurdyl-stode  hegh  on  lengthe  and  brade ; 

ffor  lordys  two  beddys  schalle  be  made, 

Bothe  utter  and  inner,  so  God  me  glade  ! 

That  henget  shalle  be  with  hole  sylour,  445 

With  crochettes  and  loupys  sett  on  lyour; 

Tho  valance  on  fylour  shalle  henge  with  wyn, 

iij.  curteyns  stre3t  drawen  withinne, 

That  reche  schalle  even  to  grounde  aboute, 

Nother  more,  nother  lesse,  withouten  doute;      450 

He  strykes  horn  up  with  forket  wande, 

And  lappes  up  fast  aboute  the  lyft  hande. 

Tho  knop  up  turnes  and  closes  on  ry5t, 

As  bolde  by  nek  that  henges  fulle  lyjt. 

Tho  counturpynt  he  lays  on  beddys  fete,  455 

Qwysshenes  on  sydes  shyn  lye  fulle  mete. 

Tapetes  of  Spayne  on  flore  by  syde, 

That  sprad  shyn  be  for  pompe  and  pryde; 

Tho  chambur  sydes  ryjt  to  tho  dore, 

He  henges  with  tapetes  that  ben  fulle  store;      460 

And  fuel  to  chymne  hym  falle  to  gete, 

And  streves  in  clof  to  y-save  tho  hete. 

c2 

ffro  tho  lorde  at  mete  when  lie  is  sett, 

Borde,  trestuls,  and  fourmes,  withouten  let ; 

Alle  thes  thynges  kepe  schalle  he,  465 

And  water  in  chafer  for  lay  dyes  fre; 

iij.  perchers  of  wax  then  shalle  he  fet, 

Above  tho  chymne  yt  be  sett, 

In  syce  ichone  from  other  shalle  be 

The  lenghthe  of  other  that  men  may  se,  470 

To  brenne,  to  voide,  that  dronkyn  is, 

Other  ellis  I  wote  he  dose  amys. 

Tho  ussher  alleway  shalle  sitt  at  dore 

At  mete,  and  walke  schalle  on  the  flore, 

To  se  that  alle  be  servet  on  ry3t,  475 

That  is  his  office  be  day  and  nyjt; 

And  byd  set  borde  when  tyme  schalle  be, 

And  take  horn  up  when  tyme  ses  he. 

The  wardrop  he  herbers  and  eke  of  chambur 

Ladyes  with  bedys  of  coralle  and  lambur,  480 

Tho  usshere  schalle  bydde  tho  wardropere 

Make  redy  for  alle  ny3t  before  the  fere ; 

Then  brynges  he  forthe  ny3t-gone  also, 

And  spredys  a  tapet  and  qwysshens  two, 

He  layes  horn  then  opon  a  fourme,  485 

And  foteshete  theron  and  hit  returne. 

Tho  lorde  schalle  skyft  hys  gowne  at  ny5t, 

Syttand  on  foteshete  tyl  he  be  dy3t. 

Then  ussher  gose  to  tho  botre, 

"  Have  in  for  alle  ny3t,  syr,"  says  he  ;  490 

ffyrst  to  the  chaundeler  he  sclmllc  «r<>, 

To  take  a  tortes  Iy3t  hyui  fro; 

Bothe  wyne  and  ale  he  tase  indede, 

Tho  botler  says,  withouten  drede, 

No  mete  for  mon  schalle  sayed  be,  495 

Bot  for  kynge  or  prynce  or  duke  so  fre; 

ffor  heiers  of  paraunce  also  y-wys, 

Mete  shalle  be  sayed,  now  thenkys  on  this. 

Then  to  pantre  he  hyjes  be-lyve, 

"  Syrs,  have  in  withouten  stryffe ;"  600 

Manchet  and  chet  bred  he  shalle  take, 

Tho  pantere  assayes  that  hit  be  bake; 

A  morter  of  wax  3et  wille  he  bryng, 

ffro  chambur,  syr,  without  lesyng; 

That  alle  nyjt  brennes  in  bassyn  clere,  505 

To  save  tho  chambur  on  ny3t  for  fyre. 

Then  3omon  of  chambur  shynne  voyde  with  ryme, 

The  torches  han  holden  wele  that  tyme; 

Tho  chambur  dore  stekes  tho  vssher  thenne, 

With  priket  and  tortes  that  conne  brenne;         510 

ffro  cupborde  he  brynges  bothe  brede  and  wyne, 

And  fyrst  assayes  hit  wele  a  fyne. 

But  fyrst  the  lorde  shalle  vasshe  i-wys, 

ffro  tho  fyr  hous  when  he  comen  is; 

Then  kneles  the  ussher  and  gyfes  hym  drynke,    515 

Brynges  hym  in  bed  where  he  shalle  wynke; 

In  strong  styd  on  palet  he  lay, 

At  home  tase  lefe  and  gose  his  way; 

jomon  ussher  before  the  dore, 

In  utter  chambur  lies  on  the  flore.  aao 

DE  SENESCHALLO. 

Now  speke  I  wylle  of  tho  stuarde  als, 

ffew  ar  trew,  but  fele  ar  fals. 

Tho  clerke  of  kechyn  countrollour, 

Stuarde,  coke,  and  surveyour, 

Assenten  in  counselle,  withouten  skorne,  5-25 

How  tho  lorde  schalle  fare  at  mete  tho  raorne; 

Yf  any  deyntethe  in  countre  be, 

Tho  stuarde  shewes  hit  to  tho  lorde  so  fre, 

And  gares  by  hyt  for  any  cost, 

Hit  were  grete  syn  and  hit  were  lost.  530 

Byfore  the  cours  tho  stuarde  comes  then, 

The  server  hit  next  of  alle  kyn  men 

Mays  way  and  stondes  by  syde, 

Tyl  alle  be  served  at  that  tyde. 

At  countyng  stuarde  schalle  ben,  535 

Tylle  alle  be  brevet  of  wax  so  grene, 

Wrytten  into  bokes,  without  let, 

That  before  in  tabuls  hase  ben  sett, 

Tyl  countes  also  theron  ben  cast, 

And  somet  up  holy  at  tho  last.  540 


DE  CONTKAROTULATORE. 

THO  countrollour  shalle  wryte  to  hym, 
Taunt  resten,  no  more  I  myn ; 
And  taunt  dispendu  that  same  day, 
Uncountabulle  h<-  is.  as  y  5011  say. 

DE  SUPERVISORS 

SURVEOUR  and  stuarde  also,  545 

Thes  thre  folke  and  no  mo, 

ffor  nojt  resayne,  bot  ever  sene 

That  nothyng  fayle  and  alle  be  whene; 

That  tho  clerke  of  kechyn  schulde  not  mys, 

Therfore  tho  countrollour,  as  hafe  I  blys,  550 

Wrytes  up  tho  somme  as  every  day, 

And  helpes  to  count,  as  I  jou  say. 


DE  CLERICO  COQUIN.E. 

THE  clerke  of  the  cochyne  shalle  alle  thyng  breve, 

Of  men  of  court,  bothe  lothe  and  leve, 

Of  achater  and  dispenses  then  wrytes  he,  555 

And  wages  for  gromes  and  3emen  fre; 

At  dressour  also  he  shalle  stonde, 

And  fett  forthe  mete  dresset  with  honde; 

The  spicery  and  store  with  hym  shalle  dwelle, 

And  mony  thynges  als,  as  I  nojt  telle;  560 

ffor  clethyng  of  officers  alle  in  fere, 

Save  the  lorde  hymself  and  ladys  dere. 


DE  CANCELLARIO. 

THE  chaunceler  answeres  for  hor  clothyng, 
ffor  3omen,  faukeners,  and  hor  horsyng; 
ffor  his  wardrop  and  wages  also, 
And  asseles  patentes  mony  and  rno; 

Yf  tho  lorde  gyf  05!  to  terme  of  lyf, 
The  chaunceler  hit  seles  withouten  stryf  ; 
Tancomenosplerra  menseyne,  ihztisguando  nos  placet, 
That  is  whille  us  lykes  hym  nojt  omys,  '  570 

Overse  hys  londes  that  alle  be  ryjt 
On  of  tho  grete  he  is  of  my3t. 


DE  THESAURIZARIO 

Now  speke  y  wylle  of  tresurer, 

Husbonde  and  houswyf  he  is  in  fer; 

Of  the  resayver  he  shalle  resayne,  57.5 

Alle  that  is  gedurt  of  bayle  and  grayne; 

Of  the  lordes  courtes  and  forfetes  als, 

Whether  thay  ben  ryjt  or  thay  ben  fals; 

To  tho  clerke  of  cochen  he  payes  mone, 

For  vetayle  to  bye  opon  tho  countre.  sso 

The  clerke  to  kater  and  pulter  is, 

To  baker  and  butler  bothe  y-wys; 

Gyffys  selver  to  bye  in  alle  thyng 

Tluit  longes  to  here  office,  withouten  lesyng; 

The  tresurer  schalle  gyfe  alkyn  wage,  53.3 

To  squyer,  jomon,  grome,  or  page; 

Tho  resayver  and  tho  tresurer, 

Tho  clerke  of  cochyn  and  chaunceler, 

Graynis,  and  baylys,  and  parker, 

Echone  come  to  acountes  every  361*6  590 

Byfore  tho  auditour  of  tho  lorde  onone, 

That  shulde  be  trew  as  any  stone; 

Yf  he  dose  horn  no  ryjt  lele, 

To  a  baron  of  chekker  thay  iniiii  hit  pdr. 

DE  RECEPTORE  FIRMARUM. 

OF  the  resayver  speke  wylle  I, 
That  fermys  resayvys  wytturly; 
Of  graynys  and  honi  aquetons  makes, 
Sex-pons  therfore  to  feys  he  takes, 
And  pays  feys  to  parkers  als  i-wys, 
Therof  at  acountes  he  loved  is. 
And  overseys  castels,  maners  aboute, 
That  nojt  falle  within  ne  withoute. 
Now  let  we  thes  officers  be, 
And  telle  we  wylle  of  smaller  mene. 


595 


600 


DE  AVENARIO. 

THE  aveyner  schalle  ordeyn  provande  good  won,  005 

ffor  tho  lordys  horsis  everychon  ; 

Thay  schyn  have  two  cast  of  hay, 

A  pek  of  provande  on  a  day; 

Every  horse  schalle  so  muche  have, 

At  racke  and  manger  that  standes  with  stave.   6io 

A  maystur  of  horsys  a  squyer  ther  is, 

Aveyner  and  ferour  undur  hym  i-wys; 

Those  jomen  that  olde  sadels  schyn  have, 

That  schyn  be  last  for  kny3t  and  knave, 

ffor  yche  a  hors  that  ferroure  schalle  scho,         615 

An  halpeny  on  day  he  takes  hym  to; 

Undur  ben  gromes  and  pages  mony  one, 

That  ben  at  wage  everychone; 

Som  at  two-pons  on  a  day, 

And  som  at  iij.  ob.,  I  5011  say;  620 

Mony  of  hem  fotemen  ther  ben, 

That  rennen  by  the  brydels  of  ladys  schene. 


DE  PISTORE. 

OF  tho  baker  now  speke  y  wylle, 

And  wat  longes  his  office  untylle; 

Of  a  Lunden  buschelle  he  shalle  bake  625 

xx.  lovys,  I  undurtake ; 

Manchet  and  chet  to  make  brom  bred  hard, 

ffor  chaundeler  and  grehoundes  and  huntes  reward. 


DE  VENATORE  ET  SUIS  CANIBUS. 

A  HALPENY  tho  hunte  takes  on  the  day 

ffor  every  hounde,  tho  sothe  to  say;  630 

Tho  vewter  two  cast  of  brede  he  tase, 

Two  lesshe  of  grehoundes,  yf  that  he  hase; 

To  yche  a  bone  that  is  to  telle, 

If  I  to  3011  the  sothe  shalle  spelle; 

Bysyde  hys  vantage  that  may  befalle,  635 

Of  skynnes  and  other  thynges  withalle, 

That  huntes  con  telle  better  than  I, 

Therfore  I  leve  hit  wytt[ur]ly. 

DE  AQUARIO. 

AND  speke  I  wylle  of  other  mystere 
That  falles  to  court,  as  50  mun  here;  r,.io 

An  euwer  in  halle  there  nedys  to  be, 
And  chandelew  schalle  have  and  alle  napere; 
He  schalle  gef  water  to  gentilmen, 
And  als  in  alle  jomen. 


QUI  DENT  MANUS  LAVARE  ET  IN  QUORUM 
DOMIBUS. 

IN  kynges  court  and  dukes  also,  645 

Ther  3  omen  schynne  wasshe  and  no  mo; 

In  duke  Jonys  house  a  3oman  ther  was, 

ffor  his  rewarde  prayde  suche  a  grace; 

The  duke  gete  graunt  therof  in  londe, 

Of  the  kyng  his  fader,  I  undudurstonde;  (sic)   650 

Wosoever  gefes  water  in  lordys  chamber, 

In  presens  of  lorde  or  levede  dere, 

He  schalle  knele  downe  opone  his  kne, 

Ellys  he  fo^etes  his  curtase ; 

This  euwer  schalle  hele  his  lordes  borde,  655 

With  dowbulle  napere  at  on  bare  worde: 

The  selvage  to  tho  lordes  side  withinne, 

And  doune  schalle  heng  that  other  may  wynne; 

Tho  over  nape  schalle  dowbulle  be  layde, 

To  tho  uttur  syde  the  selvage  brade;  660 

Tho  over  selvage  he  schalle  replye, 

As  towelle  hit  were  fayrest  in  hye ; 

Browers  he  schalle  cast  theropon, 

That  the  lorde  schulle  dense  his  fyngers  [on], 

The  levedy  and  whosever  syttes  withinne,         665 

Alle  browers  schynne  have  bothe  more  and  mynne. 

DE  PANETARIO. 

THENNE  comes  the  pantere  with  loves  thro, 

That  square  are  corvyn  of  trenchour  fre, 

To  sett  withinne  and  oon  withoute, 

And  sailer  y-coveryd  and  sett  in  route;  670 

With  tho  ovemast  lofe  hit  shalle  be  sett, 

Withoute  forthe  square,  withouten  lett; 

Two  kervyng  knyfes  withoute  one, 

The  thrydde  to  tho  lorde,  and  als  a  spone. 

OF  tho  two  tho  haftes  schynne  outwarde  be,      675 

Of  the  thrydde  the  hafte  inwarde  lays  he, 

The  spony  stele  ther  by  schalle  be  layde, 

Moo  loves  of  trenchirres  at  a  brayde; 

He  settes  and  servys  evyr  in  fere 

To  duches  his  wyne  that  is  so  dere ;  680 

Two  loves  of  trenchers  and  salt  tho, 

He  settes  before  his  son  also; 

A  lofe  of  trenchours  and  salt  on  last, 

At  bordes  ende  he  settes  in  hast; 

Then  brede  he  brynges  in  towelle  wrythyne,     685 

Thre  lofys  of  tho  wyte  schalle  be  gevyne; 

A  chet  lofe  to  tho  elmys  dyshe, 

Wether  he  servyd  be  with  flesshe  or  fysche; 

At  ather  ende  he  castes  a  cope, 

Layde  downe  on  borcle,  tho  ondys  plyrd  up.       r>oo 

That  he  assayes  knelande  on  kne, 

Tho  kerver  hym  parys  a  schyver  so  fre; 

And  touches  tho  lovys  yn  quere  aboute, 

Tho  pantere  hit  etys  withoute  dowte; 

Tho  euwere  thurgh  towelle  syles  clene, 

His  water  into  tho  bassynges  shene; 

Tho  over  bassyn  theron  schalle  close, 

A  towelle  theron,  as  I  suppose, 

That  folden  schalle  be  with  fulle  grete  lore, 

Two  quarters  on  lenkethe  and  sumdele  more;    TOO 

A  qwyte  cuppe  of  tre  therby  shalle  be, 

Therwith  tho  water  assay  schalle  he; 

Quelmes  hit  agayn  byfore  alle  men ; 

Tho  kerver  the  bassynges  tase  up  thenne; 

Annaunciande  sqyer,  or  ellis  a  knyjt,  705 

Tho  towelle  downe  tase  by  fulle  good  ry5t; 

Tho  cuppe  he  tase  in  honde  also, 

Tho  kerver  powres  wat[er]  the  cuppe  into; 

The  knyjt  to  tho  kerver  haldes  anon, 

He  says  hit  are  he  more  schalle  done;  710 

Tho  cuppe  then  voyde  is  in  tho  flette, 

The  euwer  hit  takes  withouten  lette. 

The  towelle  two  kny3htes  schyn  halde  in  fere, 

Before  the  lordes  sieves,  that  ben  so  dere; 

The  over  bassyn  thay  halde  never  the  queder,  715 

Quylle  tho  kerver  powre  water  into  the  nedur. 

ffor  a  pype  ther  is  insyde  so  clene, 

That  water  devoydes,  of  selver  schene ; 

Then  settes  he  the  nethyr,  I  und[u]rstonde, 

In  the  over,  and  voydes  with  bothe  is  honde ;    720 

And  brynges  to  the  euwer  that  he  come  fro; 

To  tho  lordys  bordes  a3ayn  con  go; 

And  layes  iiij.  trenchours  tho  lorde  before, 

The  fyft  above  by  good  lore; 

By  hymself  thre  schalle  he  dresse, 

To  cut  opon  the  lordes  messe; 

Smale  towelle  aboute  his  necke  shalle  bene, 

To  clens  his  knyfys  that  ben  so  kene. 


DE  ELEMOSINARIO. 

THE  aumenere  by  this  hathe  sayde  grace, 

And  tho  almes  dysshe  hase  sett  in  place;  730 

Therin  the  kerver  a  lofe  schalle  sette, 

To  serve  God  fyrst  withouten  lette; 

These  other  lofes  he  parys  aboute, 

Lays  hit  myd  dysshe  withouten  doute. 

The  smalle  lofe  he  cuttes  even  in  twynne,          735 

Tho  over  dole  in  two  lays  to  hym. 

The  aumenere  a  rod  schalle  have  in  honde, 

As  office  for  alnies,  y  undurstonde. 

Alle  the  broken  met  he  kepys  y  wate, 

To  dele  to  pore  men  at  the  jate,  7-10 

And  drynke  that  leves  served  in  halle; 

Of  ryche  and  pore  bothe  grete  and  smalle. 

He  is  sworne  to  overse  the  servis  wele, 

And  dele  hit  to  the  pore  every  dele; 

Selver  he  deles  rydand  by  way;  T-I-J 

And  his  almys- dysshe,  as  I  3ou  say, 

To  the  porest  man  that  he  can  fynde, 

Other  ellys  I  wot  he  is  unkynde. 

DE  FEKCULARIO. 

THIS  wyle  tho  squyer  to  kechyn  shalle  go, 

And  brynges  a  bof  for  assay  tho; 

Tho  coke  assayes  the  mete  ungry3t, 

Tho  sewer  he  takes  and  kovers  on  ryjt; 

Wosoever  he  takes  that  mete  to  bere, 

Schalle  not  so  hardy  tho  covertoure  rere, 

ffor  colde  ne  hote,  I  warne  jou  alle,  755 

ffor  suspecyone  of  treson  as  may  befalle. 

Yf  tho  sylver  dysshe  wylle  algate  brenne, 

A  sotelte  I  wylle  the  kenne, 

Take  the  bredde  corvyn  and  lay  bytwene, 

And  kepe  the  welle  hit  be  not  sene;  700 

I  teche  hit  for  no  curtayse, 

But  for  thyn  ese. 

When  the  sewer  comys  unto  the  borde, 

Alle  the  mete  he  sayes  at  on  bare  worde, 

The  potage  fyrst  with  brede  y-corvyn,  715.1 

Coverys  horn  agayn  lest  they  ben  storvyn; 

With  fysshe  or  flessh  yf  be  served, 

A  morselle  therof  shalle  he  be  kervyd; 

And  touche  the  messe  over  alle  aboute, 

The  sewer  hit  etes  withouten  doute.  770 

With  baken  mete  yf  he  servyd  be  tho, 

Tho  lydes  up-rered  or  he  fyr  go, 

The  past  or  pye  he  sayes  withinne, 

Dippes  bredde  in  grave  no  more  ne  mynne; 

3if  the  baken  mete  be  colde,  as  may  byfalle,       775 

A  gobet  of  tho  self  he  sayes  withal! e. 

But  thou  that  berys  mete  in  hande, 

Yf  tho  sewer  stonde,  loke  thou  stande ; 

Yf  he  knele,  knele  thou  so  long  for  O3t, 

Tylle  mete  be  sayde  that  thou  hase  broght.         /so 

As  oft  at  hegh  borde  yf  brede  be  nede, 

The  butler  two  lovys  takys  indede; 

That  on  settes  down,  that  other  agayn 

He  barys  to  cupborde  in  towelle  playn. 

As  oft  as  the  kerver  fettys  drynke,  785 

The  butler  assayes  hit  how  good  hym  thynke; 

In  the  lordys  cupp  that  levys  undrynken, 

Into  the  almes-disshe  hit  schalle  be  sonken. 

The  kerver  anon  withouten  thou3t, 

Unkovers  the  cup  that  he  hase  broujt;  790 

Into  the  covertoure  wyn  he  powres  owt, 

Or  into  a  spare  pece,  withouten  doute  ; 

Assayes,  an  gefes  tho  lorde  to  drynke, 

Or  settes  hit  doun  as  hym  goode  thynke. 

Tho  kerver  schalle  kerve  tho  lordes  mete,          795 

Of  what  kyn  pece  that  he  wylle  ete; 

And  on  hys  trenchour  he  hit  layes, 

On  thys  maner  without  displayes; 

In  almes-dysshe  he  layes  yche  dele, 

That  he  is  with  served  at  tho  mele;  soo 

But  he  sende  hit  to  ony  strongere, 

A  pese  that  is  hym  leve  and  dere, 

And  send  hys  potage  also, 

That  schalle  not  to  the  almes  go. 

Of  kerver  more,  yf  I  shulde  telle,  805 

Another  fytt  thenne  most  I  spello. 

Therfore  I  let  hit  here  over  passe, 

To  make  oure  talkyng  summedelasse. 

When  the  lorde  hase  eten,  tho  sewer  schalle  bryng 

Tho  surnape  on  his  schulder  ryng,  sio 

A  narew  towelle,  a  brode  besyde, 

And  of  hys  hondes  he  lettes  hit  slyde; 

The  ussher  ledes  that  on  hed  ry5t, 

Tho  aumener  tho  other  away  shalle  dyjt. 

When  the  ussher  comys  to  the  borde  ende,        815 

Tho  narow  towelle  he  strecches  unkende; 

Before  tho  lorde  and  the  lady  so  dere, 

Dowbelle  he  playes  tho  towelle  pere; 

Whenne  thay  have  wasshen  and  grace  is  sayde, 

Away  he  takes  at  a  brayde;  820 

Awoydes  tho  borde  into  tho  flore, 

Tase  away  tho  trestes  that  ben  so  store. 


DE  CANDELARIO. 

Now  speke  I  wylle  a  lytulle  whyle 

Of  tho  chandeler,  withouten  gyle, 

That  torches  and  tortes  and  preketes  con  make,  825 

Perchours,  smale  condel,  I  undertake; 

Of  wax  these  candels  alle  that  brennen, 

And  morter  of  wax  that  I  wele  kenne ; 

Tho  snof  of  horn  dose  away 

With  close  sesours,  as  I  3ow  say;  s:to 

The  sesours  ben  schort  and  rownde  y-close, 

With  plate  of  irne  upon  bose; 

D 

In  chambur  no  lyjt  ther  shalle  be  brent. 
Bot  of  wax  therto,  yf  36  take  tent ; 
In  halle  at  soper  schalle  caldels  breinie  835 

Of  Paiys,  therin  that  alle  men  kenne ; 
Iclie  messe  a  candelle  fro  Alhalawghe  day 
To  Candelmesse,  as  I  3011  say; 
Of  candel  liveray  squiyers  schalle  have. 
So  long,  if  hit  is  mon  wille  krave.  s  10 

Of  brede  and  ale  also  the  boteler 
Schalle  make  lyvere  thurghout  the  3ere 
To  squyers,  and  also  wyn  to  kny3t, 
Or  ellys  he  dose  not  his  office  ry$t. 
Here  endys  the  thryd  speche, —  845 

Of  alle  oure  synnes  Cryst  be  oure  leclie. 
And  bryng  us  to  his  vonyng  place  ! 
Amen,  sayes  36,  for  hys  grete  grace  ! 
Amen,  par  charite. 

